TAKUNI ราคาสวิง-มูลค่าซื้อขายแน่น หลัง “ตรีวีรานุวัฒน์” เพิ่ม “ฟรีโฟลต”
TAKUNI ราคาสวิง-มูลค่าซื้อขายแน่น หลัง “ตรีวีรานุวัฒน์” ขายหุ้นดัน “ฟรีโฟลต” รายย่อยเพิ่ม
TAKUNI ราคาสวิง-มูลค่าซื้อขายแน่น หลัง “ตรีวีรานุวัฒน์” ขายหุ้นดัน “ฟรีโฟลต” รายย่อยเพิ่ม
29 ส.ค. 2565

ผู้สื่อข่าวรายว่า วันนี้ (29 ส.ค.65) ราคาหุ้นบริษัท ทาคูนิ กรุ๊ป จำกัด (มหาชน) หรือ TAKUNI ปิดตลาดอยู่ที่ระดับ 3.20 บาท บวก 0.10 บาท หรือ 3.23% สูงสุดที่ระดับ 3.32 บาท ต่ำสุดที่ระดับ 3.04 บาท ด้วยมูลค่าการซื้อขาย 296.33 ล้านบาท

ขณะที่หากย้อนกลับไปดูราคาหุ้นบนกระดานเกิดความเปลี่ยนแปลงปรับตัวขึ้นอย่างต่อเนื่องนับจากต้นเดือนสิงหาคมเป็นต้นมาทำให้ราคาขึ้นมายืนเหนือ 3 บาท หลังจากก่อนหน้าเคลื่อนไหวบริเวณ 1.60-1.70 บาท
สอดคล้องกับมูลค่าการซื้อขายที่เข้ามาหนาแน่นนับจากต้นเดือนสิงหาคมขึ้นมาหลักกว่า 100 ล้านบาท กระทั้งมูลค่าการซื้อขายมากสุดถึง 1,657 ล้านบาท หลังจากก่อนหน้ามูลค่าการซื้อขายของ TAKUNI เบาบางไม่เกิน 50 ล้านบาทตลอดช่วงที่ผ่านมา
ทั้งนี้ การขายหุ้นของ TAKUNI ออกมาสองล็อดใหญ่ของตระกูล “ตรีวีรานุวัฒน์” ซึ่งเป็นการขายให้ผู้ถือหุ้นรายย่อยทั้งสิ้นรวมจำนวน 28 ราย โดยเป็นการยืนยันว่าเป็นการขายเพื่อเพิ่มจำนวนผู้ถือหุ้นรายย่อย หรือ Free float ส่งผลให้บริษัทมีสภาพคล่องมากยิ่งขึ้น ประกอบกับการซื้อขายคองขึ้น ซึ่งเข้ามาไล่ราคาหุ้นบนกระดานอย่างเมามันสะดวกมือมากขึ้น เพราะมีผู้ถือหุ้นเพิ่มเข้ามามากหลังจากก่อนหน้าหุ้นอยู่ในมือเจ้าของ โดย ณ วันที่ 18 มี.ค.65 จำนวนฟรีโฟลท 48.39%
สำหรับการทำรายการเทขายหุ้น TAKUNI  ออกมาโดยรายการวันที่ 11 ส.ค. 65  จำนวนร้อยละ 16.09 โดยเป็นการทำรายการของนายฐากูร ตรีวีรานุวัฒน์ เป็นการขายให้ผู้ถือหุ้นรายย่อยทั้งสิ้นจำนวน 13 ราย
ต่อมาเมื่อวันที่ 23 ส.ค. 65 มีการขายของผู้ถือหุ้นใหญ่ 2 รายออกมารวม 20%  ของทุนจดทะเบียนที่ชำระแล้วของบริษัท โดย  “นายประเสริฐ ตรีวีรานุวัฒน์” ขายออก 10% และ “นางสาวนิตา ตรีวีรานุวัฒน์” ขายออก 10% ในราคาเฉลี่ย 2.60 บาท รวมมูลค่าการซื้อขาย 416 ล้านบาท ซึ่งเป็นการขายให้ผู้ถือหุ้นรายย่อยทั้งสิ้นจำนวน 15 ราย
ทั้งนี้ภายหลังทำรายการแล้ว นายประเสริฐ ตรีวีรานุวัฒน์  จะถือหุ้น TAKUNI เหลือจำนวน 49,472,993 หุ้น คิดเป็นสัดส่วน 6.18%  ส่วน น.ส. นิตา ตรีวีรานุวัฒน์ จะถือหุ้น TAKUNI เหลือจำนวน 72,610,002 หุ้น คิดเป็นสัดส่วน 9.08%
อย่างไรก็ตามการเปลี่ยนแปลงโครงสร้างถือหุ้นของผู้ถือหุ้นรายใหญ่ในครั้งนี้ ไม่ส่งผลกระทบต่อโครงสร้างการจัดการ การกำหนดนโยบายบริษัท การประกอบธุรกิจ และอำนาจในการบริหารจัดการแต่อย่างใด แต่หากมีการเปลี่ยนแปลงใด ๆ ที่มีนัยสำคัญ ก็จะเปิดเผยต่อตลาดหลักทรัพย์ฯ โดยทันที